Testament 
(după Tudor Arghezi) 


Nu-ţi voi lăsa drept bunuri, după 
moarte, 

decât o casă, fiule, o-mparte 

cu fraţii tăi, aşa cum socotiți, 

căci altă casă n-o să mai primiţi! 
La anii mei (destui!), eu nu am ştire 
ca-n "epoca de tristă amintire", 
hulită ieri, dar astăzi regretată, 
să-şi fi făcut atâtea griji un tată 
că, după ce va trece-n neființă, 
copiii n-or să aibă locuinţă. 

Tu, vezi de pune banul peste ban, 
balconul să-l închizi cu termopan, 
să-l faci o locuinţă potrivită 
pentru Getuţa, dacă se mărită, 
Gigel, cu-ai lui copii, câţi or să fie, 
să locuiască în bucătărie, 
sufrageria, de-i compartimentată, 
s-o foloseşti tu cu Mioara, tată, 

iar dormitorul, de-l închiriaţi, 

aveţi şi nişte bani asiguraţi. 

Ca să pot, azi, acest apartament 
să vi-l asigur printr-un testament, 
am fost cu stăpânirea în prigoană 
şi-am mers din garnizoană-n 
garnizoană, 

am locuit în câte-o chichineaţă 

şi ceaiul mi-am făcut la o zăgneaţă, 
sudoarea muncii zecilor de ani 
am pus-o-n casa asta, nu în bani, 
gândind că voi avea, la bătrâneţe, 
un loc în care să îmi daţi bineţe, 
când veţi veni la mine, oarecând, 
în jur nepoţii să îi văd râzând 

şi să dau huţa-huţa pe genunchi 
vlăstarele din prea bătrânu-mi trunchi. 


Nu crede în programul "Prima casă", 
că asta-i, tată, vorbă mincinoasă 

cu care vor, desigur, guvernanţii 

să îşi atragă, cât mai mulţi, votanţii 
şi nici în Nuţi Udrea să nu rişti 

să te încrezi, că vin specialişti, 

nu zece, dar niciunul pe la sate, 

nici de le-ar face dânsa chiar palate! 
Durerea strânsă, surdă şi amară, 

au pus-o-n geamantan, plecând din 
tară, 

s-ajungă "căpşunari" prin Danemarca, 
văzând c-aicea se scufundă barca. 
Să revenim, eu zic, la testament! 

La bancă ţi-am trecut, prin virament, 
în contul tău deschis acum doi ani, 
la sfatul mamei tale, nişte bani. 

E suma ce a fost agonisită 

din pensia aceasta nesimţită 

pe care Boc şi doamna cea bălaie 

se dau de ceasul morţii să mi-o taie. 
Cu banii ăştia ştii tu ce-o să faci, 
sunt bani pentru colivă şi colaci 

şi, s-ar putea, din ei să-ţi mai rămâie 
şi pentru două boabe de tămâie. 

Cu astea, eu închei acest legat 

pe care, astăzi, iată, l-am semnat... 
Tatăl risipitor 


